מרדכי פודכלבניק

מרדכי פודכלבניק או מיכה פודכלבניק (בפולנית: Mordechaj Podchlebnik; 1907 &#x2013; 1985)<ref name="Interview"></ref> היה יהודי פולני ששרד בשואה. במשך כמעט שנתיים היה חבר בזונדרקומנדו במחנה ההשמדה חלמנו בפולין הכבושה. פודכלבניק היה אחד משלושה אסירים (או יותר) שברחו ליער שסביב אזור הקבורה ההמונית בחלמנו.

== ביוגרפיה ==
פודכלבניק נולד ליעקב וסוסיה (זוסיה) לבית וידבסקה מקולו. הוא היה עד לגירוש אביו, אמו, אחותו עם חמשת ילדיה, ואחיו עם אשתו ושלושה ילדיהם.<ref>[http://www.holocaustresearchproject.org/survivor/podchlebnik.html Michal Podchlebnik, 1945 Chelmno Survivor Testimony.] Holocaust Education & Archive Research Team, 2008. See also: [http://resources.ushmm.org/film/display/detail.php?file_num=5088 Mordechai (Michael) Podchlebnik] at Steven Spielberg Archive.</ref> בתחילת 1942  ברח ממחנה חלמנו, לאחר שהייה של 10 ימים בקומנדו של עבודות כפייה. הגיע לעיר ז'שוב (ריישא), והסתתר שם עד לשחרורו של האזור בידי הצבא האדום.<ref></ref> פודכלבניק היה עד מפתח בשנת 1945 במשפטי חלמנו של אנשי האס-אס לשעבר במחנה חלמנו.<ref name="Montague-177"></ref> בשנת 1961 העיד במשפט אייכמן בירושלים.<ref>[http://www1.yadvashem.org/odot_pdf/Microsoft%20Word%20-%203134.pdf Yad Vashem "Diaries", footnote 12]</ref><ref>According to [http://www1.yadvashem.org/odot_pdf/Microsoft%20Word%20-%203134.pdf Yad Vashem Diaries] the Grojanowski Report is available at the Jewish Historical Institute in Warsaw (copy in YVA, JM/2713), and it was also translated into Hebrew by Elisheva Shaul, "Taking of Testimony from the Forced Undertaker Jakob Grojanowski, Izbice-Kolo-Chelmno," Yalkut Moreshet 35 (April 1983), pp. 101-122.</ref> פודכלבניק התראיין לסרט הדוקומנטרי שואה.<ref>[https://archive.today/20130416095052/http://resources.ushmm.org/film/display/main.php?search=simple&dquery=Claude+Lanzmann+Shoah+Collection,+Interview+with+Mordechai+(Michael)+Podchlebnik&cache_file=uia_eFIizq&total_recs=2&page_len=25&page=1&rec=1&file_num=5088 Shoah outtake footage] at the מוזיאון ארצות הברית לזכר השואה</ref>

=== עדותו במשפט אייכמן ===
בעדותו במשפט אייכמן, פודכלבניק סיפר את סיפורו. הוא סיפר שעם פרוץ המלחמה התגורר בעיירה בשם קולו (kolo), ומשם התחילו הגרמנים להוציא אותם לחלמנו לעבודה. בסוף שנת 1941, שוטרי הס"ס ושוטרים גרמנים לקחו קבוצה של 30 איש חזקים, כשירים לעבודה, והעבירו אותם לארמון בחלמנו ומשם במכונית למחנה. שם הם נספרו  והורדו למרתף שנסגר אחריהם ללא אפשרות יציאה. על פי עדותו, על הקיר היו כתובות: "איש לא יוצא מכאן חי, כל אשר יוכל יציל את נפשו, כל יום, כל לילה הולכים 2-3 מאתנו ואינם חוזרים עוד. איש אינו חי כאן זמן רב, כשמוציאים אנשים לעבודה, מהם מתים ביריות."  למחרת, הוא סיפר, הגיעו משאיות עם אנשים שנשלחו לבית מרחץ ומשם הועלו למשאיות גז. לאחר מכן, נלקחו 5 אנשים מן המרתף ונדרשו לאסוף את החפצים והנעלים של הגופות. כל יום, יצאו קבוצת אנשים לעבודה ותמיד חזרו פחות 2-3 שהיו תשושים מכדי לעבוד. לאחר שרוקנו את המשאיות מן הגופות, הורידו מהם את שיני הזהב והניחו את הגופות ליד הבורות שחפרו במהלך העבודה והם התבקשו לקבור אותם. באחת הפעמים הורידו מהמשאית את אשתו ואת ילדיו. מרדכי נשכב לידם וחיכה שירו בו, אך קראו לו לקום משום שהיה חזק. כשרצה להתאבד, חבריו שכנעו אותו לנסות להציל את עצמו, וכך ברח מן המשאית והתחבא במתבן של איכר במשך יומיים.<ref></ref>

== קישורים חיצוניים ==
* [http://www.ushmm.org/online/film/display/detail.php?file_num=5088 מרדכי (מיכאל) פודכלבניק - חלמנו], במוזיאון ארצות הברית לזכר השואה (USHMM)

== הערות שוליים ==

קטגוריה:זונדרקומנדו
קטגוריה:יהודים פולנים
קטגוריה:ניצולי השואה
קטגוריה:אסירים במחנה חלמנו
קטגוריה:פולנים שנולדו ב-1907
קטגוריה:פולנים שנפטרו ב-1985